
Sopronnémeti Község Önkormányzat Képviselő-testülete
Sopronnémeti, Petőfi u. 22.

30-2/2010.
JEGYZŐKÖNYV
Készült Sopronnémeti Község Önkormányzat Képviselő-testületének 2010-02-12-én 1830 órai kezdettel tartott nyilvános üléséről.

A testületi ülés helye: a Körjegyzőség sopronnémeti hivatala
Jelen vannak:
· Bognár Sándor polgármester

· Szabóné Németh Mária alpolgármester

· Bognár Sándorné

· Nagy Gyula

· Németh József Gábor

· Németh Ottóné képviselő

Farád – Sopronnémeti Körjegyzőség részéről:

Pálfi Zoltánné körjegyző

Bognár Sándor polgármester köszönti az ülésen megjelenteket, megállapítja, hogy a képviselő-testület minden tagja jelen van, a testület határozatképes.

Jegyzőkönyv-hitelesítőknek felkéri Nagy Gyula és Szabóné Németh Mária képviselőket.

Ezután javaslatot tesz az ülés napirendjére.

Napirend:
1.) Beszámoló az előző ülés óta eltelt fontosabb eseményekről

Előadó: Bognár Sándor polgármester

2.) Az Önkormányzat 2009. évi költségvetési rendeletének módosítása
Előadó: Bognár Sándor polgármester

3.) Az Önkormányzat 2010. évi költségvetésének megtárgyalása
Előadó: Bognár Sándor polgármester

4.) Közfoglalkoztatási terv elfogadása

Előadó: Bognár Sándor polgármester

5.) Egyéb döntést igénylő ügyek

Előadó: Bognár Sándor polgármester

Zárt ülésen:

6.) Takács László és Takács-Véghelyi Zsuzsanna letelepedési támogatásának elfogadása
Előadó: Bognár Sándor polgármester

A Képviselő-testület az ülés napirendjét egyhangúlag elfogadja.
Napirend tárgyalása:

1.) Beszámoló az előző ülés óta eltelt fontosabb eseményekről
Bognár Sándor polgármester: A MÁK ellenőrzést tartott a Csorna gesztorságában működő  szociális alapszolgáltatási területen, házi segítségnyújtásánál  községünknek 747 ezer forintot vissza kellett volna fizetni, mert a szükséges nyilvántartások nem voltak meg.. 2008-ban váltás volt az ellátásban, a normatívát négy emberre kellett volna visszafizetni. Ha nem találtuk volna meg a nyomtatványokat, akkor ezt az összeget Sopronnémetinek meg kellett volna fizetni. 
Tavaly április 29-én döntöttünk a szili tsz tulajdonát képező földek megvásárlásáról. Decemberben újra beszéltem a tsz-szel, januárban valósulhatott meg az adásvételi szerződés. Áfa miatt több lett az összeg, mint 1 millió forint. Végül úgy egyeztünk meg a termelőszövetkezet elnökével, hogy az áfa összeget megfelezzük. A három ingatlant így 1millió 125ezer forintért vásároltuk meg.
A ROP-os turisztikai pályázatunk esetében, ami a kenukikötőre vonatkozik, hiánypótlás is megtörtént. 

Kérdés, hozzászólás nem érkezik, a Képviselő-testület a beszámolót egyhangúlag elfogadja.
2.) Az Önkormányzat 2009. évi költségvetési rendeletének módosítása 
Bognár Sándor polgármester elmondja, hogy a 2009. évi költségvetési rendelet módosításra szorul, mert bevételeink és kiadásaink nem a terveknek megfelelően alakultak. Az erről szóló tájékoztatót és rendelet-tervezetet minden képviselő megkapta. Kéri, aki egyetért a rendelet módosításával, kézfeltartással szavazzon.

A Képviselő-testület 6 igen szavazattal, ellenszavazat és tartózkodás nélkül megalkotja a 1/2010. (II.13.) rendeletét a 2/2009. (II.14.) az Önkormányzat 2009.évi költségvetési rendeletének módosításáról.
(A rendelet a jegyzőkönyv melléklete)
3.) Az Önkormányzat 2010. évi költségvetésének megtárgyalása
Bognár Sándor polgármester javasolja, hogy a testületi tagok szakfeladatonként tekintsék át az önkormányzat költségvetését. Miután a testület megbeszélte a költségvetési rendelet-tervezetben foglaltakat, Bognár Sándor polgármester kéri, hogy fogadják el az Önkormányzat 2010. évre vonatkozó költségvetését.
A képviselő-testület 6 igen szavazattal, ellenszavazat és tartózkodás nélkül megalkotja a 2/2010. (II.13.) rendeletét Sopronnémeti Község Önkormányzat 2010. évi költségvetéséről

(A rendelet a jegyzőkönyv melléklete.)

4.) Közfoglalkoztatási terv elfogadása
Bognár Sándor polgármester elmondja, hogy nyolc főre vonatkozóan készítettük el a 2010. évi közfoglalkoztatási tervet, amit a Nyugat-dunántúli Regionális Munkaügyi Központ Csornai Kirendeltsége véleményezett, és egyetért az abban foglaltakkal. 
A Képviselő-testület – miután részletesen megbeszélte a tervben foglaltakat – 6 igen szavazattal, ellenszavazat és tartózkodás nélkül meghozza alábbi határozatát:

Sopronnémeti Község Önkormányzat Képviselő-testületének 7/2010. (II.12.) határozata
A képviselő-testület a községre vonatkozó 2010. évi közfoglalkoztatási tervét a melléklet szerint elfogadja. A közfoglalkoztatásba bekerülők számát és összetételét a Nyugat-dunántúli Regionális Munkaügyi Központ Csornai Kirendeltsége véleményezésének megfelelően folyamatosan figyelemmel kíséri. A közfoglalkoztatási tervet módosítja, amennyiben a közfoglalkoztatásba bekerülők száma, szakmai összetétele lényegesen megváltozik.

A képviselő-testület felkéri a polgármestert, hogy az elfogadott közfoglalkoztatási tervet 5 napon belül küldje meg a Magyar Államkincstárnak (Győr) és a Munkaügyi Központ Kirendeltségének (Csorna)

Felelős: Bognár Sándor polgármester

Határidő: azonnal

5.) Egyéb döntést igénylő ügyek

a) Csornai Többcélú Kistérségi Társulás jelzőrendszeres segítségnyújtó szolgáltatása

Bognár Sándor polgármester ismerteti, hogy a kistérségi társulás kérésére felmérték az hányan igénylik továbbra is jelzőrendszeres szolgáltatást, 9 fő jelezte további igényét a szolgáltatás iránt, 3 fő még gondolkodik. A kistérségi társulás pályázatot kíván benyújtani, dönteni kell a képviselő-testületnek, hogy részt kíván-e venni a pályázatban, illetve hány fő részére biztosítja a szolgáltatást. A legszerencsésebb eset az lenne, ha a szolgáltatást igénylőnek nem is kellene a műszerért fizetni.
A képviselő-testület 6 igen szavazattal, ellenszavazat és tartózkodás nélkül az alábbi határozatot hozta meg:

Sopronnémeti Község Önkormányzat Képviselő-testülete 8/2010.(II.12.) határozata

Sopronnémeti Község Önkormányzatának Képviselő-testülete jelen határozatával a Csornai Többcélú Kistérségi Társulás Tanácsa 2010. február 10. napján tartott ülésén meghatározottaknak megfelelően kinyilvánítja, hogy részt kíván venni a kistérséget átfogó jelzőrendszeres segítségnyújtó szolgáltatásban.

Egyúttal tudomásul veszi a testület, hogy a szolgáltatás fedezetének megteremtése érdekében a Csornai Többcélú Kistérségi Társulás részt vesz a JHS/000743/10 pályázati azonosítóval ellátott pályázatban.

A képviselő-testület kinyilvánítja, hogy a településen lefolytatott igényfelmérés alapján tizenkettő jogosult részére kívánja biztosítani a szolgáltatást.

Felelős: Bognár Sándor polgármester

Határidő: azonnal

b) 2010. évi házi segítségnyújtás és szociális étkeztetés szakfeladatra vonatkozó előterjesztés megvitatása
Bognár Sándor polgármester: Csorna véleményeztetésre megküldte házi segítségnyújtás és szociális étkeztetésre vonatkozó előterjesztését. A múlt évben jobbak voltak a normatívák, reméljük, idén sem kell sokkal nagyobb mértékben hozzájárulni az ellátásokhoz, mint tavaly.
A Képviselő-testület 6 igen szavazattal, ellenszavazat és tartózkodás nélkül meghozza alábbi határozatát:

Sopronnémeti Község Önkormányzat Képviselő-testületének 9/2010. (II.12.)
A képviselő-testület egyetért a házi segítségnyújtás és szociális étkeztetés szakfeladat 2010. évi költségvetés-tervezetével.
Felelős: Bognár Sándor polgármester

Határidő: azonnal
Bognár Sándor polgármester: wellnessközpont hosszabbításának ügyében javasolja, hogy ezt az építési engedélyezési kérelmet inkább vonjuk vissza. Ha majd úgy döntünk, hogy csökkentett legyen a megvalósítás, akkor ráérünk visszatérni erre az ügyre.
A képviselő-testület egyhangúlag egyetért a javaslattal.
c) A szili Szent István Körzeti Általános Iskola és Alapfokú Művészetoktatási Intézmény költségvetésének megtárgyalása

Bognár Sándor polgármester elmondja, hogy az iskola idei költségvetését megküldte a szili önkormányzat. Kéri, hogy amennyiben egyetértenek a közös fenntartású oktatási intézmény 2009. évi költségvetésével, azt kézfeltartással jelezzék.

A képviselő-testület 6 igen szavazattal, ellenszavazat és tartózkodás nélkül meghozza következő határozatát:

Sopronnémeti Község Önkormányzat Képviselő-testületének 10/2010. (II.12.) határozata
A képviselő-testület a szili Szent István Körzeti Általános Iskola és Alapfokú Művészetoktatási Intézmény 2010. évi költségvetésével egyetért, azt a jegyzőkönyvhöz csatolt tartalommal és formában elfogadja.

Felhatalmazza a képviselő-testület a polgármestert, hogy döntéséről értesítse Szil Község Önkormányzatát.

Felelős: Bognár Sándor polgármester

Határidő: azonnal
d )A Szili Napközi Otthonos Óvoda költségvetésének megtárgyalása

Bognár Sándor polgármester ismerteti, hogy az óvoda költségvetés-tervezete is megérkezett. Kéri, amennyiben egyetértenek az óvoda idei költségvetésével, azt kézfeltartással jelezzék.

A képviselő-testület 6 igen szavazattal, ellenszavazat és tartózkodás nélkül meghozza alábbi határozatát:

Sopronnémeti Község Önkormányzat Képviselő-testületének 11/2010. (II.12.) határozata

A képviselő-testület a Szili Napközi Otthonos Óvoda 2010. évi költségvetésével egyetért, azt a jegyzőkönyvhöz csatolt tartalommal és formában elfogadja.

A képviselő-testület felkéri a polgármestert, hogy döntéséről értesítse Szil Község Önkormányzatát.

Felelős: Bognár Sándor polgármester

Határidő: azonnal
Miután kérdés, hozzászólás nem érkezik, Bognár Sándor polgármester zárt ülést rendel el.

Kmf.


Bognár Sándor





Pálfi Zoltánné

körjegyző




Nagy Gyula


Szabóné Németh Mária

